《清远峡》
明代·释今覞

风日螟螟草树隈，峡江长望独徘徊。青开石壁分天出，白涌银条裂地来。

波撼断崖喧鸟雀，影涵山寺见楼台。客帆来往知何极，一听猿啼情自哀。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。